Държавен вестник, бр. 87, 2025 г., стр. 73

БРОЙ  87	
Д Ъ Р Ж А В Е Н  В Е С Т Н И К 	
СТР.  73   
необходими личностни качества, като творческо мислене, фина моторика, прецизност, 
търпение и концентрация.   
В своята дейност придобилият квалификация по устойчива мода използва основни 
и спомагателни текстилни материали, шевни машини, съоръжения и инструменти за 
обработка на текстил и изработване на облекло. Той трябва да притежава умения за работа 
в екип, сръчност и прецизност, да се отнася с чувство на отговорност при изпълнение на 
задълженията си и носи отговорност за качественото изпълнение и поправка на облекла в 
съответствие с технологичните изисквания.  
Придобилите първа степен на професионална квалификация по професия 
„Устойчива мода“ могат да продължат обучението си към втора и трета степен, което ще 
им даде възможност да надградят придобитите професионални компетенции и да бъдат 
по-успешни в реализацията си на пазара на труда. 
 
2.2. За втора степен на професионална квалификация  
Лицата, придобили втора степен на професионална квалификация по професията, 
изпълняват комплексни трудови дейности в динамична и технологично развиваща се 
среда. Той/тя изработва мъжки, дамски и детски облекла, може да извършва проби и да 
прави корекции. Работи с различни текстилни, включително устойчиви материали. 
Познава пропорциите на човешкото тяло и изработва кройки на изделия без хастар. Той/тя 
работи с универсални и специализирани шевни машини, шевни полуавтомати, 
съоръжения за подлепване и влаготоплинна обработка, като осигурява поддръжката им и 
спазва изискванията за здравословни и безопасни условия на труд. 
Придобилият втора степен на професионална квалификация владее умения за 
цифрово конструиране на базови облекла, като използва специализиран софтуер за 
изграждане на основни (базови) конструкции на различни модели тъкани и плетени 
изделия. В дигитална среда той извършва предварителни изчисления, определя точно 
прибавките за свобода и избира подходящи методи за моделиране на облеклото, разчита 
и анализира конструктивни чертежи и готови кройки, създадени чрез компютърно 
подпомогнати технологиии, и прави сравнение между различните модели. 
При изпълнение на производствените задачи специалистът по устойчива мода 
прилага екологично съобразени текстилни изделия, помощни материали и техните 
свойства, като прави подбор и съчетава по подходящ начин различни материали: 
рециклирани, рециклируеми и биоразградими платове, кожи и други съобразно 
принципите на устойчивост и предназначението на облеклото. 
При 
изпълнение 
на 
технологичните 
операции 
използва 
технологична 
документация, включваща както хартиени, така и дигитални схеми и инструкции, 
адаптирайки се бързо към нови машини и технологии. Може да отстранява самостоятелно 
технологични грешки в рамките на своята компетентност. 
В производствения процес изпълнява множество технологични операции, 
включително изработка на елементи и малки детайли, монтажни и довършителни 
операции, използвайки както ръчни, така и машинни техники. В своята работа той трябва 
да проявява креативност, съобразителност, комуникативност, сръчност и прецизност при 
изпълнение на своите задължения.